Sarong pigura na soboot sa leyenda guminikan, si Lao Tzu piglaladawan parati komo sarong ika-6 na siglong kontemporaryo ni Confucius sa inapod na Tigburakan asin Tigtarataan na Panahon. An ibang modernong historyador, alagad, konsiderado siyang nabuhay durante kan Peryodong Paggera nin mga Estado kan ika-4 na siglo, BC. Sarong pigurang sentral sa Kulturang Tsino, si Laozi hinihingako kan mga emperador kan Dinastiyang Tang asin kan mga kabanwang kadugo daa siya na dara an apelyidong Li. An trabaho ni Laozi inaako pareho kan mga magkapirang mga anti-autoritariyanong mga mobimyento asin kan Tsinong Legalismo.